CELEX: C2006/131/35
Language: da
Date: 2006-06-03 00:00:00
Title: Sag C-471/04: Domstolens dom (Første Afdeling) af  23. februar 2006  — Finanzamt Offenbach am Main-Land mod Keller Holding GmbH (anmodning om præjudiciel afgørelse fra Bundesfinanzhof) (Etableringsfrihed — selskabsskat — et moderselskabs ret til fradrag for udgifter, som vedrører dets kapitalandele — manglende fradragsret for finansieringsudgifter, der har økonomisk sammenhæng med skattefrit udbytte — udbytte udloddet af et indirekte datterselskab, som er hjemmehørende i en anden medlemsstat end moderselskabet)

3.6.2006   
            
            
               DA
            
            
               Den Europæiske Unions Tidende
            
            
               C 131/20
            
         Domstolens dom (Første Afdeling) af 23. februar 2006 — Finanzamt Offenbach am Main-Land mod Keller Holding GmbH (anmodning om præjudiciel afgørelse fra Bundesfinanzhof)
   (Sag C-471/04) (1)
   
   (Etableringsfrihed - selskabsskat - et moderselskabs ret til fradrag for udgifter, som vedrører dets kapitalandele - manglende fradragsret for finansieringsudgifter, der har økonomisk sammenhæng med skattefrit udbytte - udbytte udloddet af et indirekte datterselskab, som er hjemmehørende i en anden medlemsstat end moderselskabet)
   (2006/C 131/35)
   Processprog: tysk
   Den forelæggende ret
   Bundesfinanzhof
   Parter i hovedsagen
   
      Sagsøger: Finanzamt Offenbach am Main-Land
   
      Sagsøgt: Keller Holding GmbH
   Sagens genstand
   Anmodning om præjudiciel afgørelse — Bundesfinanzhof — fortolkning af EF-traktatens artikel 52 (efter ændring nu artikel 43 EF) samt af EF-traktatens artikel 58 og 73 B (nu artikel 48 EF og 56 EF) — beskatning af selskabers indkomst — ikke adgang til at fradrage omkostninger, der er direkte økonomisk forbundet med erhvervelsen af skattefrie indtægter — sammenhængen mellem de omkostninger, et moderselskab med hjemsted i en medlemsstat har i forbindelse med kapitalandele i et i samme medlemsstat etableret datterselskab, og udbytte, som udloddes af et datterdatterselskab, og som er skattefrit, fordi dette selskab er etableret i en anden medlemsstat
   Konklusion
   EF-traktatens artikel 52 (efter ændring nu artikel 43 EF) og artikel 31 i aftalen om Det Europæiske Økonomiske Samarbejdsområde af 2. maj 1992 skal fortolkes således, at de er til hinder for en medlemsstats lovgivning, hvorefter finansieringsudgifter, som afholdes af et moderselskab, der er fuldt skattepligtigt i denne medlemsstat, i forbindelse med erhvervelse af kapitalandele i et datterselskab, ikke er fradragsberettigede, hvis disse udgifter vedrører udbytte, som er skattefrit på grund af, at det hidrører fra et indirekte datterselskab med hjemsted i en anden medlemsstat eller i en stat, som er part i den nævnte aftale, hvorimod sådanne udgifter er fradragsberettigede, hvis de vedrører udbytte, som udloddes af et indirekte datterselskab, der er hjemmehørende i den samme medlemsstat som den, hvori moderselskabet har hjemsted, og som i realiteten også er skattefrit.
   
      (1)  EUT C 19 af 22.1.2005.